
felhasználói kézikönyv (kivonat 2018 június)

Szoftverkövetelmények

A térinformatikai rendszer kezelőfelülete Autodesk MapGuide Enterprise programon alapul. A rendszer használathoz Microsoft Internet Explorer 7.0+, Mozilla Firefox 3.5+ vagy Google Chrome 11.0+ böngészőre van szükség. A rendszer használata közben a grafikus felbontás legalább 1024x768, a fontok mérete legalább 10 képpont legyen.

A kezelői felület elindítása

A rendszer elindításához a böngészőt kell megnyitni, majd a Cím mezőbe a rendszer kezdőlapjának címét begépelni. 

 http://meridiankft.hu:8008/mapguide/Szekszard/index.php 

A nyitólap három részre tagolható. Középen található a vektoros térképet megjelenítő Grafikus ablak (1). Felette helyezkedik el vékony csíkban a térkép navigálására szolgáló Központi Eszköztár (2), jobbra pedig a modulokat kezelő, feladatok ellátására szolgáló speciálisan testreszabott Feladatok munkaterület (3). 

A térkép alatti állapotsorban az alábbi információk jelennek meg: 

EOV koordináták
méretarány
Központi Eszköztár

A Grafikus ablak térkép megjelenítő felülete felett elhelyezkedő Központi Eszköztár segítségével a térképen leggyakoribb műveleteket (navigáció, zoom, kijelölés, stb.) végezhetjük el.

	Kezdeti Térkép Nézet

	Előző nagyítási állapot visszaállítása.

	Következő nézet visszaállítása

	Térkép nagyítása ablakozással

	Nagyítás 2x-es léptékkel 

	Nagyítás 0.5x-ös léptékkel

	Nagyítás a kiválasztott objektum(ok)ra 

	Kiválasztási üzemmód aktiválása.

	Kiválasztás megszüntetése.

	Térkép eltolása tetszőleges irányba

	Távolságmérés. Az utolsó két pont, illetve az össztávolság értékeit mutatja az aktuális mértékegységben. Az eredmények a jobb oldalon található sávban jelennek meg. Itt található egy rövid súgó is a funkció használatáról.

	Területmérés modul indítása. Részleteket lásd később.

	Felhasználói kézikönyv

	Beléptető (regisztrált felhasználóknak: felhasználónév és jelszó megadása)

	Keresés modul elindítása. Részleteket lásd később.

	Lekérdező varázsló (haladó felhasználóknak)

	Hibabejelentés, regisztráció kérése

	Puffer létrehozása. Részleteket lásd később

	Beállítató, hogy a távolságok megjelenítése metrikus (kilométer, méter) vagy amerikai/angol (mérföld, láb) legyen.

	Keresés koordinátára

	A feladat lap bezárása (nagyobb térképi nézetre történő váltás)

	A különböző modulok közötti váltásra szolgáló legördülő menü


Távolságmérés modul

A Távolságmérés modul segítségével meglévő különböző szakaszok rész-, illetve összhosszát mérhetjük meg. A modul betöltéséhez kattintsunk a Központi eszköztár Távolságmérés gombjára.

Területmérés modul

A Területmérés modul segítségével meglévő és egyénileg rajzolt objektumok területét számíthatjuk ki. A modul betöltéséhez kattintsunk a Központi eszköztár Területmérés gombjára.

Abban az esetben, ha saját, általunk megrajzolt területet szeretnénk kiszámítani, a Területmérés modul középső részén megtalálható Rajzol gombbal először meg kell rajzolni a kívánt területet.

A rajzoláshoz érdemes a körbehatárolandó területre ránagyítani, mert a web-es felületen természetesen annak egyszerűsége végett pontos végpontokat, metszéspontokat nem lehet elkapni. A terület töréspontjait folyamatos kattintással határozhatjuk meg, az utolsó pont leszúrásakor a CTRL gombot (Google Chrome böngésző esetén Shift gombot) nyomva kell tartani.

A létrejött terület sraffozott felületként jelenik meg. A terület kijelölését követően a fentiekben ismert módszerrel a terület meghatározható. 

A Fólia törlése gomb kitörli az általunk rajzolt objektumok fóliáját.

Keresés modul

A Keresés modul segítségével helyrajzi számokat (HRSZ) és közterületi címeket kereshetünk meg. A modul betöltéséhez kattintsunk a Központi eszköztár/ Keresés gombjára.

A jobb oldalon megjelenő Feladatok lapra betöltődik a Keresés modul.

A utcanévre történő kereséshez írjuk be a Közterület neve felirat után a keresett utcanév egészét vagy az utcanév elejét, illetve helyrajziszámra  történő kereséshez írjuk be a HRSZ felirat után megjelenő mezőbe a keresendő kifejezést, majd nyomjuk meg az alatt elhelyezkedő Keresés gombot. 

Puffer modul

A pufferzóna egy vagy több pont illetve poligon (pl. épület, földrészlet) köré előállított új poligon, mely adott távolságra helyezkedik el az eredeti alakzattól. A modul betöltéséhez kattintsunk a Központi eszköztár /Puffer létrehozása gombjára.

Példa:

Szabály szerint a szavazóhelyek 150 méteres körzetében nem lehet semmiféle kampánytevékenységet folyatatni. Ezt a 150 méteres kört a következőképpen ábrázoljuk a térképünkön. Bekapcsoljuk a szavazóhelyek  fóliát a bal oldali fóliakezelőben, majd kijelöljük azt a szavazóhelyet, amelynek a pufferzónáját meg kívánjuk jeleníteni.  A jobb oldali feladat panelen megadjuk, hogy a távolság 150 m legyen. „A pufferbe felvenni kívánt fóliák:” alatt a Frissítés gombra kattintva megjelenik a szavazóhelyek fólia. A keletkező pufferzónák egy új fóliára kerülnek, melyet tetszőlegesen elnevezhetünk (Kampánymentes övezet).  Ezután megadhatjuk a kitöltés mintáját, színét és átlátszóságának mértékét, valamint a körvonal mintáját, színét és a vonalvastagságot.

A rendszert folyamatosan fejlesztjük és bővítjük tartalommal. Szívesen vesszük a visszajelzéseket a használatra és használhatóságra vonatkozóan. Valószínűleg akadnak hibák is, amit ha jeleznek, igyekszünk javítani. Várjuk az észrevételeket, javaslatokat, ötleteket a további fejlesztésekhez.  A központi eszköztáron található felkiáltójeles ikon szolgál a jelentkezésre:

A Felhasználói kézikönyv itt érhető el.

Regisztráció kéréséhez is ezt a gombot használják!

